అక్బర్‌పేట-భూంపల్లి మండలం

అక్బర్‌పేట-భూంపల్లి మండలం తెలంగాణ రాష్ట్రం, సిద్దిపేట జిల్లా, సిద్ధిపేట రెవెన్యూ డివిజన్ పరిథిలోని మండల కేంద్రం. తెలంగాణ రాష్ట్ర ప్రభుత్వం 2022 జులై 23న నూతన మండలాల ఏర్పాటుకు ప్రాథమిక నోటిఫికేషన్‌ జారీ చేసి,  ప్రజల నుంచి అభ్యంతరాలు, వినతులను స్వీకరించిన అనంతరం తెలంగాణ జిల్లాల ఏర్పాటు చట్టం (1974లోని సెక్షన్ 3) ప్రకారం 2022 సెప్టెంబర్ 26న నూతనంగా అక్బర్‌పేట-భూంపల్లి మండలాన్ని ఏర్పాటు చేస్తూ ఉత్తర్వులు జారీ చేసింది.

అక్బర్‌పేట-భూంపల్లి మండల కేంద్రంలో పోలీస్ స్టేషన్, ప్రభుత్వ అతిధిగృహం, డీసీసీబీ శాఖ, పీహెచ్సీ అందుబాటులో ఉన్నాయి. అక్బర్‌పేట నుండి భూంపల్లి మీదుగా చేగుంట, తూప్రాన్ దగ్గరి మార్గంగా చేరుకొని జాతీయ రహదారి మీదుగా హైదరాబాద్ కు చేరవచ్చు. అక్బర్‌పేట నుంచి కూడవెల్లి మీదుగా కామారెడ్డికి చేరుకోవచ్చు.

మండలంలోని గ్రామాలు
అక్బర్‌పేట- భూంపల్లి నూతన మండలంలో  దుబ్బాక మండలంలోని 5 గ్రామాలు, మిరుదొడ్డి మండలంలోని చెందిన 8 గ్రామాలతో ఏర్పాటైంది.

మూలాలు

అక్బర్‌పేట-భూంపల్లి మండలంలోని గ్రామాలు